Diari Oficial de la Generalitat Valenciana


Sumari del DOGV 3751, del 17-05-2000 (2000/3670)

RESOLUCIÓ de 6 d'abril de 2000, de la Direcció General d'Indústria i Energia, per la qual s'autoritza administrativament a Iberdrola, SA, l'avantaprojecte d'ampliació de l'actual subestació transformadora de 132/66/20/11 kV, denominada ST Ontinyent (València), i es declara en concret la seua utilitat pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3670


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 6 d'abril de 2000, de la Direcció General d'Indústria i Energia, per la qual s'autoritza administrativament a Iberdrola, SA, l'avantaprojecte d'ampliació de l'actual subestació transformadora de 132/66/20/11 kV, denominada ST Ontinyent (València), i es declara en concret la seua utilitat pública. [2000/S3670]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu a l'avantprojecte d'ampliació de l'actual subestació transformadora de 132/66/20/11 kV denominada ST Ontinyent (València).
  
Atés que la sol·licitud indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; el Decret 2.619/1966 d'aqueixa mateixa data, sobre expropiació forçosa en matèria d'instal·lacions elèctriques, i la Llei 54/1997, de 27 de novembre, del Sector Elèctric.
  
Atés que amb data 16 de novembre de 1999 la Direcció General de Planificació i Gestió del Medi va formular declaració d'impacte ambiental en la qual es considera acceptable, únicament a efectes mediambientals i sense perjudici de les autoritzacions sectorials que li siguen d'aplicació, el projecte d'ampliació de la subestació transformadora de 132/66/20/11 kV del terme municipal d'Ontinyent (València) i el promotor de la qual és Iberdrola Ingeniería y Consultoría, tenint en compte allò que s'ha disposat en l'estudi d'impacte ambiental, i que s'hi compleixen les mesures protectores i correctores previstes i les condicions que es recullen en la part dispositiva de la present resolució.
  
Atés que en el període d'informació pública al qual es va sotmetre la sol·licitud no s'han presentat al·legacions a l'avantprojecte.
  
Vist l'informe favorable expedit per l'òrgan instructor de l'expedient, de data 1 de desembre de 1999.
  
Aquesta Direcció General d'Indústria i Energia, resol:
  
Primer
  
Autoritzar a Iberdrola, SA, l'avantprojecte d'ampliació de l'actual subestació transformadora de 132/66/20/11 kV denominada ST Ontinyent (València), les característiques principals de la qual, una vegada realitzades les obres d'ampliació són les següents:
  
Un sistema de 132 kV, esquema en DB, compost per 8 posicions (5 de línia, de 2 de transformador i 1 enllaç).
  
La transformació constarà de 2 transformadors de potència trifàsics de 132/20 € 40 MVA.
  
Un sistema de 66 kV, sense transformació, amb un embarrat amb capacitat per a dos posicions, les corresponents a les actuals línies procedents de Xàtiva i Banyeres de Mariola.
  
Un sistema de 20 kV, compost per 3 mòduls de cel·les d'interior, dos integrats per les actuals cel·les, que està previst renovar més avant, i un tercer de nou amb capacitat per a 8 cel·les de línia. Aquest sistema es completarà amb la dotació en intempèrie dels corresponents transformadors de serveis auxiliars i bateries.
  
L'edifici de cel·les i control existent en el qual s'ubiquen les actuals de cel·les de 20 kV, com també els equips de control, protecció, comunicació, serveis auxiliares en BT, etc., necessaris per al correcte funcionament de la subestació, preveient-se la substitució d'aquests equips.
  
Un nou edifici en el qual s'ubicarà el tercer mòdul de cel·les de 20 kV i, si és el cas, els equips de control, protecció, etc., si els treballs de substitució dels actuals no permetera reubicar-los en l'edifici existent sense perjudici del servei.
  
Condicions a les quals se sotmet aquesta autorització administrativa:
  
- Condicions d'ordre tècnic:
  
El titular presentarà, en aquesta Direcció General d'Indústria i Energia, en el termini màxim de sis mesos, el projecte d'execució corresponent, per a la seua aprovació.
  
- Condicions d'ordre mediambiental:
  
1. Les mesures de plantació a fi de minimitzar l'impacte paisatgístic no es consideren les més adequades. Atés que la subestació se situa en un enclavament semiurbà serà recomanable el tancament d'aquesta mitjançant obra constructiva de tipologia constructiva i colors propis de la zona.
  
2. Atés que poden veure's afectats béns d'interés etnològic hauran de prendre's totes les precaucions que calga perquè ni les obres ni els treballs col·laterals de transport i subministrament de materials els afecten. Qualsevol incidència haurà de ser comunicada immediatament a la Direcció General de Promoció Cultural i Patrimoni Artístic de la Conselleria de Cultura, Educació i Ciència.
  
Segon
  
Declarar en concret la utilitat pública de l'ampliació de l'actual subestació transformadora de 132/66/20/11 kV, denominada ST Ontinyent (València), que s'autoritza als efectes assenyalats en la Llei 54/1997, i la urgent ocupació dels béns i drets afectats que s'assenyalen:
  
Parcel·la A. Propietari senyor Manuel Gandia Micó. Superfície total per parcel·la: 3.035 metres quadrats. Superfície afectada per parcel·la: 725 metres quadrats.
  
Parcel·la B. Propietaris senyor Luis Doménech Navarro i senyor Jorge Doménech Navarro. Superfície total per parcel·la: 11.043 metres quadrats. Superfície afectada per parcel·la: 4.604 metres quadrats.
  
Aquesta resolució no és definitiva en via administrativa i contra aquesta podrà interposar-se recurs d'alçada en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 d'abril de 2000.- El director general d'Indústria i Energia: José Monzonís Salvia.